पाएं अपने शहर की ताज़ा ख़बरें और फ्री ई-पेपरडाउनलोड करें
कलरेहड़ी रोड के पास शराब पीने से ना कहने पर 3 युवकों ने डिफेंस कॉलोनी सेक्टर-डी निवासी टैक्सी चालक विपिन कुमार की खूब पिटाई की। ईंटों से प्रहार किया। इससे कोहनी में फ्रैक्चर आ गया और आंख के पास भी ईंट मारी। जब आरोपी झगड़ा कर रहे थे तो विपिन के घर से मोबाइल पर कॉल आ गई। उसने कॉल ऑन कर दी।
इससे झगड़े की आवाजें सुनकर विपिन की पत्नी सन्ना, मां निर्मला देवी व साला जॉनी मसीह पहुंच गए। आरोपियों ने उनके साथ भी मार पिटाई की। पंजोखरा पुलिस ने लोकेश, मनी, गुरपाल व अन्य पर मारपीट करने की धाराओं में केस दर्ज किया है।
वारदात 27 अप्रैल की है। पीजीआई में भर्ती विपिन के बयान देने के बाद अब केस दर्ज हुआ है। 37 वर्षीय विपिन ने बताया कि वह 27 अप्रैल को सवारियों को चंडीगढ़ सेक्टर-17 छोड़कर घर वापस आ रहा था। रात को करीब 11 बजे डिफेंस कॉलोनी में दिल्ली-6 रेस्टोरेंट के पास पहुंचा तो दोस्त साहिल मिल गया। उसने कलरेहड़ी तक लिफ्ट ले ली। साहिल को कलरेहड़ी में रोड पर भानु की दुकान के पास उतार दिया। वहां दुकान के बाहर गांव कलरेहड़ी के लोकेश, गुरपाल, मनी बैठे कर शराब पी रहे थे। लोकेश जान पहचान का है।
उसने विपिन को गाड़ी से नीचे उतार लिया और शराब पीने को कहा। मना किया तो बहस शुरू कर दी। इसी बीच मनी ने विपिन के मामा के बेटे हैप्पी के बारे में भला-बुरा कहना शुरू कर दिया। विपिन ने टोका तो झगड़ा शुरू कर दिया। इसी बीच विपिन के मोबाइल पर घर से कॉल आई। कॉल ऑन हुई तो परिजनों ने झगड़े की आवाजें सुनी और मौके पर पहुंचे। आरोप है कि हमलावरों ने ईंटों से प्रहार किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn